אחים שנפלו במערכות ישראל

[300px|ממוזער|שמאל|[המצבה הצבאית בישראל|מצבת יוסף ודוד חיים בהר הרצל]]
**עשרות רבות של זוגות אחים נפלו במערכות ישראל**. רבים מהם נפלו באותה מלחמה, ולעיתים באותו קרב. אחרים נפלו בהפרש של שנים זה מזה. רבים מהם הובאו לקבורה זה לצד זה בבתי הקברות הצבאיים והאזרחיים בישראל.

## ימי טרום המדינה
* **עקיבא ואשר טרטנר** - עקיבא, בן 20, נפל בצריפין באוגוסט 1943 בעת שירותו בצבא הבריטי; אשר, 18, נפל בנובמבר 1944 בפעולה של האצ"ל בחיפה. נקברו לימים בצמוד בהר הרצל
* **חיים ומנחם ריבנבך** - חיים, 22, נפל ביוני 1946 בהתקפת לח"י על בתי המלאכה של הרכבת; מנחם, 19, נפל בפעולת לח"י בדצמבר 1946

## מלחמת העצמאות
[300px|ממוזער|שמאל|מצבת אפרים וצבי גובר ב[בית הקברות הצבאי בכפר ורבורג|כפר ורבורג]]
אחים במספר הרב ביותר נפלו במלחמת העצמאות:
* **יעקב וגבריאל אלקרייף** - יעקב, 25, נפל ביפו במאי 1948; גבריאל, בן 18, נפל במבצע חיסול בנגב בדצמבר 1948
* **אריה באל ושמעון סמרגד** - אריה, 26, נפל בקרב על משטרת עיראק סווידאן ביולי 1948 ; שמעון, 24, נפל ליד ירושלים בספטמבר 1948 ומקום קבורתו לא נודע
* **אפרים וצבי גובר** - אפרים, 21, נפל בחזית המרכז במרץ 1948; צבי, 17, נפל בנגב ביולי 1948. נקברו בצמוד בכפר ורבורג. אמם רבקה כונתה "אם הבנים"
* **שלמה ומנחם גלבגיסר** - תאומים, 25; שלמה נפל בחזית המרכז במאי 1948; מנחם נפל בנגב ביולי 1948
* **יצחק ושלמה דוידוביץ** - יצחק, 24, נפל בשרון במאי 1948; שלמה, 35, נפל במבצע חירם בגליל באוקטובר 1948
* **צבי ושמואל הירשלר** - צבי, 20, נפל ליד ירושלים באפריל 1948; שמואל, 19, נפל בירושלים במאי 1948
* **יהודה ורחל זגלשטיין** - בני 26 ו-24, נפלו באותו יום בקרב על כפר עציון במאי 1948
* **יוסף ודוד חיים** - יוסף, 21, נפל בנווה יעקב במרץ 1948; דוד, 18, נפל בירושלים ביוני 1948. נקברו בצמוד בהר הרצל
* **יורם וזכריה טרבס** - יורם, 23, נפל בקרב שיירת חולדה במרץ 1948; זכריה, 21, נפל בנגב ביולי 1948
* **מרדכי ושמואל ירושלמי** - מרדכי, 21, נפל בקרב שיירת יחיעם במרץ 1948; שמואל, 30, נפל בירושלים במאי 1948
* **יעקב ואריה ישראלית** - יעקב, 20, נפל ליד הקסטל בינואר 1948; אריה, 23, נפל בנגב בספטמבר 1948
* **חבקוק ועקיבא כהן** - חבקוק, 28, נפל בשיירת הדסה באפריל 1948; עקיבא, 24, נפל ליד שער הגיא ביוני 1948
* **שמעון ויעקב כץ** - שמעון, 22, נפל ברמלה במאי 1948; יעקב, 21, נפל במבצע שוטר ביולי 1948
* **חיים-משה ויעקב כץ** - חיים-משה, 20, נפל בקרב מול אנשי אלטלנה ביוני 1948; יעקב, 17, נפל בדצמבר 1948
* **ירובעל והלל לביא** - ירובעל, 24, נפל בגלבוע במרץ 1948; הלל, 19, נפל ליד כפר דרום ביוני 1948. נקברו בצמוד בעין חרוד מאוחד
* **משה ויעקב לבנון** - משה, 18, נפל בואדי עארה במרץ 1948 ; יעקב, 19, נפל ברובע היהודי בירושלים במאי 1948
* **יעקב ואבנר ליכטנשטיין** - יעקב, 20, נפל ליד אוגוסטה ויקטוריה במאי 1948; אבנר, 16, נפל ליד ארמון הנציב באוגוסט 1948. לימים נקברו בצמוד בהר הרצל. אחיהם אלימלך אבנר נפל בשנת 1968
* **אייזיק ומאיר ליפשיץ** - אייזיק, 27, נפל ברמות נפתלי במאי 1948; מאיר, 25, נפל שם ביוני 1948. ארבעה מאחיהם נספו בשואה
* **אוריאל ומרדכי מורפורגו** - אוריאל, 25, נפל בחיפה באפריל 1948; מרדכי, 28, נפל בעמק בית שאן באוגוסט 1948
* **דוד ויוסף מצקביץ** - בני 22 ו-19, נפלו שניהם בקרב שיירת יחיעם במרץ 1948. נקברו בצמוד בנהריה
* **ראובן ומימון נחמני** - ראובן, 18, נפל בכפר עציון במאי 1948; מימון, 21, נפל בירושלים ביוני 1948
* **סעדיה ונון עוזרי** - בני 27 ו-23, נפלו בתאונת דרכים בחיפה בפברואר 1949. נקברו בצמוד בנחלת יצחק
* **אליעזר וסעדיה עמראני** - אליעזר, 22, נפל במנזר נוטרדאם בירושלים במאי 1948; סעדיה, 26, נפל במשמר הירדן ביוני 1948. לימים נקברו בצמוד בהר הרצל
* **יצחק וחיים פוזננסקי** - יצחק, 25, נפל בקרב בית קשת במרץ 1948; חיים, 21, נפל בקרב נבי סמואל באפריל 1948
* **גרשון ואפרים פינקוביץ** - גרשון, 30, נפל ליד כפר ורבורג במאי 1948; אפרים, 26, נפל בסג'רה ביוני 1948
* **אורי פריד ושמואל פריד שמעוני** - אורי, 28, נפל ליד לוד ביולי 1948; שמואל, 26, נפל ליד תל עזזיאת בספטמבר 1948
* **אברהם וזרח פריצקי** - אברהם, 21, נפל בירושלים במאי 1948; זרח, 22, שהיה שוטר, נפל שם בינואר 1949
* **שמעון ושולמית קובי** - שמעון, 19, נפל בירושלים בינואר 1948; שולמית, 20, נפלה ברובע היהודי בירושלים במאי 1948
* **שלמה ויעקב קלפהולץ** - שלמה, 29, נפל בשיירת העשרה לגוש עציון בדצמבר 1947; יעקב, 31, נפל בכפר עציון במאי 1948
* **שבתאי ומשה קמחי** - שבתאי, 21, נפל בתקרית היוצק בפברואר 1948; משה, 30, נפל בימין משה בירושלים ביולי 1948
* **חנוך ועמנואל רבהון** - חנוך, 38, נפל ליד חיפה בינואר 1948; עמנואל, 29, נפל במבצע בן נון ב' במאי 1948
* **משה ושמואל רפאלי** - משה, 20, נפל בכפר עציון במאי 1948; שמואל, 21, נפל בגלבוע ביולי 1948
* **אליעזר ומנחם שבט** - אליעזר, 21, נפל במצודת נבי יושע באפריל 1948; מנחם, 24, נפל בג'נין ביוני 1948
* **משה ועליזה שיינרמן** - בני 21 ו-19, נפלו שניהם בקרב שיירת יחיעם במרץ 1948. נקברו בצמוד בנהריה

## מלחמת ששת הימים
* **עמרם ויוחנן בן חורין** - עמרם, 28, נפל ברצועת עזה; יוחנן, 22, נפל בסיני
* **שמעון ושלמה קניגסבוך** - שמעון, 28, נפל בשומרון; שלמה, 21, נפל בסיני. נקברו בצמוד בכפר סבא. לימים נפל בן אחותם דרור וינברג בקרב בחברון

## מלחמת ההתשה
* **אברהם ויעקב כהן** - בני 29 ו-20, נפלו בטיבוע המשחתת אילת. נקברו בצמוד בהר הרצל

## מלחמת יום הכיפורים
[300px|ממוזער|שמאל|מצבת יהודה וחנן פריימן ב[בית הקברות הצבאי בהר הרצל|הר הרצל]]
* **חנוך ויהודה אהרון** - בני 28 ו-25, נפלו באותו יום בסיני. נקברו בצמוד בגבעת חיים איחוד
* **דוד ורפאל בונפיל** - בני 29 ו-19, נפלו בסיני. נקברו בצמוד בקריית שאול
* **משה ומיכאל בנון (בן-נון)** - בני 25 ו-19, נפלו בסיני
* **אהוד וחגי גורדון** - תאומים, 23, נפלו בסיני. נקברו בצמוד בגדרות
* **אפרים ודוד ישראלי** - בני 22 ו-20, נפלו בסיני
* **יאיר ואמנון כהן** - בני 23 ו-19, נפלו בסיני. נקברו בצמוד בקריית שאול
* **יצחק וליאון כץ** - יצחק, 21, נפל ברמת הגולן; ליאון, 24, נפל בסיני. נקברו בצמוד בהר הרצל
* **פנחס ויאיר מרנין** - נפלו באותו יום. פנחס, 23, נפל ברמת הגולן; יאיר, 19, נפל בסיני. נקברו בצמוד בקריית טבעון
* **נפתלי ואשר סידרר** - בני 24 ו-21, נפלו באותו יום בסיני. נקברו בצמוד במשמר השרון
* **יוסף ודן ספיר** - יוסף, 21, נפל ברמת הגולן; דן, 34, נפל בסיני.

## מלחמת חרבות ברזל
* **נועם וישי סלוטקי** - בני 31 ו-24, נפלו בקרב בקיבוץ עלומים ב-7 באוקטובר 2023. נקברו בצמוד בהר הרצל

## אחים שנפלו במערכות שונות
* **אמנון וגדעון גלעדי** - אמנון, 23, נפל במלחמת ששת הימים; גדעון, 33, נפל במלחמת יום הכיפורים
* **דן גור אריה ושי דגני** - דן גור אריה, 25, נפל במלחמת יום הכיפורים; שי, 20, נפל בתאונה ב-1983
* **אדם וגדעון ויילר** - אדם, 26, נפל במלחמת ההתשה; גדעון, 23, נפל במלחמת יום הכיפורים. נקברו בצמוד בהר הרצל
* **רועי ויוסף-חי טהר** - רועי, 20, נפל ב-2001; יוסף-חי, 39, איש שב"כ, נפל ב-7 באוקטובר 2023. דודם יוסף טהר נפל ב-1981
* **נתנאל מושיאשוילי ומיכאל בן-משה** - נתנאל, 22, נפל בשנת 2012; מיכאל, 26, איש שב"כ, נפל ב-7 באוקטובר 2023
* **יעקב ושושן סאסי** - יעקב, 19, נפל במלחמת יום הכיפורים; שושן, 21, נפל ב-1979
* **יהודה וחנן פריימן** - יהודה, 19, נפל במלחמת העצמאות; חנן, 21, נפל ב-1952. לימים נקברו בצמוד בהר הרצל
* **אוריאל ואלירז פרץ** - בניה של מרים. אוריאל, 22, נפל ב-1998; אלירז, 32, נפל ב-2010
* **יוסף ויהונתן קפלן** - יוסף, 27, נפל במלחמת ההתשה; יהונתן, 28, נפל במלחמת יום הכיפורים. נקברו בצמוד בקריית שאול. אחיהם אבנר מת בתאונה בשנת 1959.

## ראו גם
* הורים ובנים שנפלו במערכות ישראל

## קישורים חיצוניים
* אבי דוידוביץ, קברי אחים – אחים שנפלו באותה מלחמה, בבלוג של אבי דוידוביץ, 2024
* 
* כשהשכול דפק שוב בדלת, **בלב אחד**, מס' 43, אייר תשפ"ד, מאי 2024

## הערות שוליים

*